钦定古今图书集成/理学汇编/文学典/第129卷 > 《赠鲁直》陈师道
## 钦定古今图书集成/理学汇编/文学典/第129卷 > 《赠鲁直》陈师道

相逢不用早，论交宜晚岁。平生《易》诸公，斯人真可畏。
见之三伏中，凛凛有寒意。名下今有人，胸中全无事。
神物护诗书，星斗见光气。惜无千人力，负此万乘器。
生前一樽酒，拨弃独何易。我亦奉斋戒，妻子以为累。
君如双井茶，众口愿共尝。顾我如麦饭，犹足填饥肠。
陈诗传笔意，愿立弟子行。何以报嘉惠，江湖永相望。